แบงก์12แห่งขายพันธบัตร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — 12 ธนาคารอาสาขายพันธบัตรออมทรัพย์อายุ 6 ปี ดอกเบี้ยสูงให้ฟรี
แหล่งข่าวจากกระทรวงการคลัง เปิดเผยว่า กระทรวงการคลังได้สรุปรายชื่อธนาคารที่ชนะการประมูลจำหน่ายพันธบัตรออมทรัพย์ไทยเข้มแข็งรอบที่ 2 วงเงิน 1 แสนล้านบาทแล้ว มีทั้งหมด 12 แห่ง ซึ่งทั้งหมดเสนอเป็นตัวแทนขายพันธบัตรโดยไม่มีการคิดค่าธรรมเนียมใดๆ เพื่อต้องการสนับสนุนนโยบายรัฐบาล ที่เปิดโอกาสให้ประชาชนมีส่วนร่วมกับพันธบัตรออมทรัพย์มีช่องทางการออมเพิ่มขึ้น
“น่าตกใจที่มีธนาคารสนใจร่วมขายพันธบัตรครั้งนี้มากถึง 12 แห่ง จากที่ส่งหนังสือเชิญไป 14 แห่ง แถมยังไม่มีการคิดค่าธรรมเนียมที่เหมือนจะทำแล้วเหนื่อยฟรี แต่สถาบันการเงินทุกแห่งต้องการช่วยรัฐบาลจริงๆ ทำให้มั่นใจได้ว่าพันธบัตรออมทรัพย์รอบใหม่นี้จะขายหมดได้เร็วขึ้นกว่าที่คาดไว้มาก” แหล่งข่าวเปิดเผย
สำหรับสถาบันการเงิน 12 แห่ง ประกอบด้วย ธนาคารกรุงไทยกรุงเทพ กสิกรไทย ไทยพาณิชย์ กรุงศรีอยุธยา ทหารไทย นครหลวงไทย ยูโอบี ซีไอเอ็มบี ไทย ธนชาต ซิตี้แบงก์ และออมสิน
สำหรับสัดส่วนที่แต่ละธนาคารเปิดขายอยู่ระหว่างการพิจารณาของกระทรวงการคลัง ซึ่งจะต้องใช้ข้อมูลเงินฝากของธนาคารทั้งหมดมาเฉลี่ยเพื่อกระจายให้ครอบคลุม
ขณะที่การออกพันธบัตรออมทรัพย์รอบนี้ถือว่ามีผลตอบแทนที่สูง โดยปี 13 จ่ายดอกเบี้ยถึง 3% ปีที่ 4 จ่าย 4% ปีที่ 5 จ่าย 5% และปีที่ 6 จ่ายดอกเบี้ยสูงถึง 6% หรือคิดเป็นผลตอบแทนเฉลี่ย 4% เปิดขายวันที่ 29 มี.ค.2 เม.ย. 2553 นี้
ทั้งนี้ หากเปรียบเทียบผลตอบแทนแล้วถือว่าน่าลงทุนมาก โดยพันธบัตรไทยเข้มแข็งรอบแรก 8 หมื่นล้านบาท อายุ 5 ปีนั้น ปีที่ 12 จ่ายดอกเบี้ย 3% ปีที่ 3 จะจ่าย 4%และในปีที่ 45 จ่ายในอัตรา 5%
ขณะที่พันธบัตรออมทรัพย์ธนาคารแห่งประเทศไทย 5 หมื่นล้านบาท อายุ 4 ปี ดอกเบี้ยคงที่ 3.50% ส่วนอายุ 7 ปี ปีที่ 12 ให้ดอกเบี้ย 3% ปีที่ 34 ดอกเบี้ย 4% ปีที่ 56 ดอกเบี้ย 5% และปีที่ 7 ดอกเบี้ย 6% ผลตอบแทนเฉลี่ย4.5% และสูงกว่าเงินฝากมาก
“ระยะเวลา 45 ปี หากดอกเบี้ยเงินฝากขึ้นมาก็อาจไม่ถึง 45% เพราะถ้าสูงขนาดนั้นดอกเบี้ยเงินกู้จะขึ้นไปเป็นเลข 2 หลักแล้ว” แหล่งข่าวเปิดเผย
นายกรณ์ จาติกวณิช รมว.คลัง กล่าวว่า กระทรวงการคลังกำลังคิดวิธีให้ประชาชนที่จองซื้อพันธบัตรออมทรัพย์รอบที่แล้วแต่ไม่ได้รับจัดสรรให้ได้รับจัดสรรในรอบนี้เป็นกลุ่มแรกๆ เพราะให้ผลตอบแทนที่ดีเมื่อเทียบกับดอกเบี้ยเงินฝาก
ก่อนหน้านี้ การจำหน่ายพันธบัตรออมทรัพย์ไทยเข้มแข็งรอบที่ 1 วงเงิน 8 หมื่นล้านบาท ได้รับความร่วมมือการจำหน่ายแค่ 7 แห่ง โดยไม่คิดค่าธรรมเนียมเช่นกัน